คลายกังวลโควิด! บาทเปิด 32.95/97 บาทต่อดอลลาร์ แข็งค่า
เงินบาทเปิดตลาด 32.95/97 บาทต่อดอลลาร์ แข็งค่าจากคลายกังวลโควิดในประเทศ คาดกรอบวันนี้ 32.90-33.05 บาทต่อดอลลาร์
25 ส.ค. 2564

นักบริหารเงินจากธนาคารกรุงเทพ เปิดเผยว่า เงินบาทเปิดตลาดเช้านี้อยู่ที่ระดับ 32.95/97 บาท/ดอลลาร์ แข็งค่าเล็กน้อยจากเมื่อวันที่ 24 ส.ค. 64 ที่ปิดตลาดที่ระดับ 33.97 บาท/ดอลลาร์ช่วงนี้แนวโน้มเงินบาทกลับมาแข็งค่าต่ำกว่ากว่าระดับ 33 บาท จากปัจจัยในประเทศเป็นสำคัญ คือยอดผู้ป่วยโควิดที่เพิ่มขึ้นต่ำ กว่าระดับ 2 หมื่นคน/วันต่อเนื่องมาหลายวันแล้ว ขณะที่ปัจจัยต่างประเทศนั้น ตลาดยังรอดูผลการประชุมประจำปีของธนาคารกลางสหรัฐ (เฟด) ที่เมืองแจ็กสัน โฮล ในช่วงปลายสัปดาห์นี้"ตอนนี้บาทกลับมาแข็งค่า เป็นผลจากปัจจัยในประเทศเป็นหลัก คือยอดผู้ติดเชื้อโควิดช่วงนี้ต่ำกว่าวันละ 2 หมื่นคน ติดต่อกันมา 4-5 วันแล้ว นอกนั้นก็ไม่ได้มีปัจจัยอะไรมาก ยังต้องรอดูผลประชุมเฟดที่แจ็กสัน โฮล ปลายสัปดาห์นี้" นักบริหารเงินระบุนักบริหารเงิน คาดว่า วันนี้เงินบาทจะเคลื่อนไหวในกรอบ 32.90 - 33.05 บาท/ดอลลาร์